Imtella' Settembru 23, 2021 - Aġġornata 23 Ta' Settembru, 2021 12:23pm Fir-Russja anzjana ta' 70 sena rnexxielha żżomm raġel milli jisirqilha l-handbag. Filmat li qed idur fuq il-mezzi soċjali juri lill-mara miexja fuq il-bankina meta jiġi jiġri raġel minn warajha u jaħtfliha l-handbag. L-anzjana baqgħet iżżomm il-handbag u r-raġel beda jkaxkarha mal-art imma hija ma ċedietx. F'ħin minnhom ir-raġel jidher jaħrab minn fuq il-post u raġel ieħor jiġri warajh. Raġel ieħor li kien għaddej waqaf biex jara kif inhi l-anzjana. Il-Pulizija Russa qed tistħarreġ dan l-attentat ta' serq.